
Nr.U32008-004499/12.09.2008
REFERAT

privind aprobarea Planului Urbanistic Zonal “Construire imobil locuinţe colective”, Str. Martir Constantin Radu (fosta Humuleşti), Timişoara
Către Comisiile Consiliului Local al Municipiului Timişoara


Având în vedere prevederile Planului Urbanistic General al Municipiului Timisoara si strategia de dezvoltare şi renovare urbana promovata de catre Consiliul Local al Municipiului Timişoara;

Având în vedere solicitarea înregistrată cu nr. U32008-004499/05.09.2008, privind aprobarea Planului Urbanistic Zonal “Construire imobil locuinte colective”, Str. Martir Constantin Radu (fosta Humulesti), Timişoara

Având în vedere prevederile Certificatului de Urbanism nr. 3187/06.05.2008.

Având în vedere HCL nr. 361 din 29.07.2008 de respingere a documentaţiei PUZ “Construire imobil locuinţe colective”, Str. Martir Constantin Radu (fostă Humuleşti), Timişoara, Varianta 1 în regim de înălţime propus D+P+3E+Er – D+P+3E+Er duplex pentru zona centrala.

Propunem Comisiilor din cadrul Consiliului Local al Municipiului Timişoara analizarea şi avizarea din punct de vedere urbanistic a noii documentaţii Plan Urbanistic Zonal “Construire imobil locuinte colective”, Str. Martir Constantin Radu (fosta Humulesti), Timişoara
 
Zona studiată care face obiectul acestei documentaţii, nu se află în zonă protejată sau de protecţie a monumentelor istorice, respectiv zonă de interes deosebit pentru care este necesar avizul Consiliului Judeţean Timiş, conform adresei CJT nr. R 15428/09.11.2007.
Documentaţia, Plan Urbanistic Zonal “Construire imobil locuinţe colective”, Str. Martir Constantin Radu (fosta Humuleşti), Timişoara a fost iniţiată de beneficiarul S.C. Constructim S.A, Timisoara şi elaborată de birou individual de arhitectură – arh. Voicu Fodor, proiect      nr. 24/2007.
Terenul studiat în cadrul Planului Urbanistic Zonal “Construire imobil locuinţe colective”, Str. Martir Constantin Radu (fosta Humuleşti), Timişoara este situat în intravilanul municipiului Timişoara, în partea de sud, în zona Ciarda Rosie – Buziasului.
Conform PUZ aprobat prin HCL nr. 50/1999, preluat în PUG această zonă este prevăzută pentru locuinte cu funcţiuni complementare. Regimul de înălţime stabilit pentru zona în care este inclusă parcela în discuţie, este de P – P+2E. 
Prin prezentul Plan Urbanistic Zonal “Construire imobil locuinte colective”, Str. Martir Constantin Radu (fosta Humulesti), Timişoara, nu se incalcă prevederile OUG nr. 114/2007 privind modificarea şi completarea OUG nr. 195/2005 privind protecţia mediului, existand la documentatie si Avizul Agentiei de Mediu nr. 1456RP din 31.10.2007.
Terenul studiat in suprafaţa totală de 5.000 mp, este inscris in CF nr. 150194, nr. cadastral A 959/1/3 – teren intravilan, in suprafaţa de 5.000 mp.
Prin noua documentaţie depusă se propune realizarea imobilului, destinat locuinţelor colective şi funcţiunilor complementare la parter în regim de inaltime D+P+2E – D+P+2E+Er duplex pentru zona centrală, cu acces auto şi pietonal atât din strada Martir Constantin Radu (fosta Humulesti), stradă cu profil transversal de aproximativ 20 m cât şi din strada Th. Palady. 


În urma Dezbaterii Publice, ce a avut loc în data de 28.03.2008 ca urmare a sesizărilor venite din partea vecinilor din zonă, care nu au fost împotriva funcţiunii propuse – locuire colectivă ci impotriva regimului de inălţime propus iniţial s-a convenit reducerea regimului de înalţime. Beneficiarul a prezentat 2 variante cu regim mai mic de înălţime – maxim (D+P+3E+Er si D+P+3E+Er duplex pe unele porţiuni). În urma analizării acestora în cadrul biroului de specialitate, s-a optat pentru VARIANTA 1 precum şi asigurarea utilităţilor în zonă pentru noua investiţie pe cheltuiala beneficiarului. Astfel, documentaţia a fost înaintată spre aprobare în Plenul Consiliului Local din data de 13.05.2008, fiind retrasă de pe Ordinea de Zi a şedinţei de  Plen ca urmare a unei noi reclamaţii, care invoca aceleaşi motive pentru care a fost realizată şi susţinută dezbaterea publica din data de 28.03.2008.                                                
Reclamaţia din cauza careia a fost respinsa documentatia in sedinta de Plen a Consiliului Local din data de 29.07.2008 priveşte existenţa unui cimitir în zonă. Din planşa nr. 00_A şi din adresa Episcopiei Romano-Catolice nr. 2050/2008 se constată că cimitirul este la o distanţă mai mare de 50m, deci respectă Art. 11 al O.M.S. nr. 536/1997 şi în concluzie reclamaţia este neîntemeiată.
Parcajele vor fi amenajate parţial la nivelul solului, parţial în demisolul clădirii, in conformitate cu Avizul Comisiei de Circulatie nr. TH2007 - 5314/15.11.2007.
Incinta se va amenaja cu spaţii verzi (min. 15% din suprafaţa terenului). Numărul locurilor de parcare se va stabili în corelare cu numărul de apartamente ce se vor propune prin proiectul de arhitectură, in conformitate cu legislatia in vigoare.  

Obţinerea Autorizaţiei de Construire este condiţionată de realizarea locurilor de parcare necesare funcţiunii propuse exclusiv pe parcela deţinută de beneficiari, în conformitate cu Anexa 2 din R.L.U aferentă P.U.G.
Indicii propuşi prin noua documentaţie sunt:

- pentru parcela înscrisă în CF 3287, nr. cad. 130/1/b
POT max = 40 %

CUT max = 2,5
Regim de inaltime max. D+P+2E+Er duplex pentru zona centrală
Spatii verzi  – 15,12%, conform avizului Agenţiei de Mediu nr.1456RP/31.10.2007
La realizarea investiţiei se vor respecta toate condiţiile impuse prin avizele eliberate de deţinătorii de reţele şi utilităţi publice.

Sunt prevăzute branşamente la reţelele edilitare existente în zonă, pentru a deservi obiectivele propuse. Branşarea investiţiei la utilităţile din zonă se va face pe cheltuiala beneficiarului documentaţiei.

Documentaţia de urbanism este însoţită de avizele şi acordurile conform Ghidului privind metodologia de elaborare şi conţinutul cadru al P.U.Z. aprobat prin Ordinul nr. 176/N/2000 al M.L.P.A.T. ( M.T.C.T.).
Planul Urbanistic Zonal “Construire imobil locuinte colective”, Str. Martir Constantin Radu (fosta Humulesti), Timişoara se va integra în Planul Urbanistic General al Municipiului Timişoara şi va avea o valabilitate de 10 ani. Lasam la aprecierea Consiliului Local Timisoara oportunitatea realizarii obiectivului prezentat in acest referat.

